《贺后村生日庆八十 其二》
宋代·林希逸

宸奎辉映画堂深，瑞旦华筵酒满斟。三凤七雏樽捧玉，双鱼九銙带横金。

未须人诧耆英会，更看公求耄老箴。却此赵州行脚后，百三十岁主禅林。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。